ད་ལོར་ཞིང་ཆེན་རིམ་པས་འོག་རིམ་ལ་རྒྱལ་ཁབ་ས་ཁོངས་ལྗང་བསྒྱུར་གྱི་འགན་འཁྲི་སྤྱི་ཆིངས་སྟོང་གཉིས་དང་དགུ་བརྒྱ་ལག་བསྟར་བྱེད་དགོས་པ་ཁྱབ་བསྒྲགས་བྱས་པ་དང་།རང་རྫོང་གིས་སྐྱེ་ཁམས་ཆེན་པོའི་འདུ་ཤེས་ལག་བསྟར་བྱས་ཏེ་འབྲེལ་ལམ་མང་པོའི་མ་དངུལ་སྒོར་བྱེ་བ་གསུམ་དང་ས་ཡ་གཉིས་འབུམ་བཞི་ཁྲི་བརྒྱད་གཅིག་བསྡུས་བྱས་པ་དང་།དེའི་ཁྲོད་རྫོང་རིམ་པའི་བཏང་བའི་མ་དངུལ་སྒོར་ས་ཡ་དགུ་དང་འབུམ་དྲུག་ཁྲི་བདུན་ཡོད།གཙོ་བོར་རྫོང་མཁར་གྱི་ལྷོ་བྱང་གི་འཛུལ་སྒོ་དང་རྫོང་མཁར་གྱི་སྲང་ལམ་བཅུ་གཉིས།ཞང་དང་གྲོང་རྡལ་གཉིས།སྡེ་བ་བཞི།དགོན་པ་བརྒྱད།རྫོང་མཁར་གྱི་སློབ་གྲྭ་ལྔ།བཞུར་རྒྱུད་ཆེ་བ་དང་རི་རྒན་གྱི་ཆུ་ཁུངས་སོགས་ཀྱི་ས་གནས་འཛུགས་སྐྲུན་བྱས་པ་དང་།མཁར་གྲོང་མཉམ་འབྲེལ་དང་སྡེ་ཁག་གིས་མཉམ་ལས།སྤྱི་ཚོགས་ཀྱི་རྩ་འཛུགས་སོ་སོ་དང་མང་ཚོགས་ཟབ་ཞུགས་བྱེད་པའི་རྣམ་པ་བརྒྱུད་ནས།རྩ་འཛུགས་ལས་བཟོ་བའི་ནགས་ཚལ་དང་དམངས་ཁྲོད་མཐུན་ཚོགས་ཀྱི་ནགས་ཚལ།ལི་ཤིའི་སློབ་ར་སོགས་ནགས་སྐྲུན་བྱ་འགུལ་མང་པོ་སྤེལ་བ་དང་།བསྡོམས་པས་ལྗང་བསྒྱུར་རྒྱ་ཁྱོན་སྤྱི་ཆིངས་སྟོང་གསུམ་ལྔ་བརྒྱ་གྱ་དྲུག་གྲངས་ཆུང་དྲུག་བདུན་ཡོངས་འགྲུབ་བྱས་པ་དང་།སྡོང་ཕྲུག་ས་ཡ་གསུམ་དང་འབུམ་གསུམ་བཙུགས།ཞིན་ཧེ་རྫོང་ཁོར་ཡུག་སྲུང་སྐྱོབ་དང་ནགས་ལས་ཅུའུ་ཡི་ཅུའུ་ཀྲང་ཚེ་རིང་རྒྱལ་གྱིས་བཤད་རྒྱུར།སྔོན་དཔག་བྱས་ནལོར་སླེབས་དུས།ཞིན་ཧེ་རྫོང་གི་ནགས་ཚལ་གྱི་རྒྱ་ཁྱོན་སྤྱི་ཆིངས་འབུམ་གཅིག་དང་ཁྲི་བདུན་སྟོང་བཞི་སུམ་བརྒྱ་སོ་གསུམ་ལྷག་ཏུ་སླེབས་སྲིད་པ་དང་།ནགས་ཚལ་གྱི་ཁེབས་རྒྱལོའི་ལོ་མཇུག་གི་བརྒྱ་ཆའི་བཅུ་གསུམ་དང་གྲངས་ཆུང་ལྔ་ནས་བརྒྱ་ཆའི་བཅུ་བཞི་དང་གྲངས་ཆུང་གསུམ་དུ་འཕར་བར་བརྩོན་ལེན་བྱེད་རྒྱུ་ཡིན་ཟེར།